ຫົວໜ້າ ສປຊ ຮຽກຮ້ອງ ໃຫ້ເນປາລ ຕົກລົງກັນ ເລື້ອງລັດຖະທໍາມະນູນ
ທ່ານພັນ ກີມູນ ຮຽກຮ້ອງໃຫ້ ພວກພັກການເມືອງ ໃນເນປາລ ຢຸດຕິຂໍ້ຂັດແຍ້ງກັນ ເພື່ອ ຮ່າງລັດຖະທໍາມະນູນສະບັບໃໝ່ ໃຫ້ສໍາເລັດ.
ທ່ານພັນ ຄີມູນ ເລຂາທິການອົງການສະຫະປະຊາຊາດ ໄດ້ຮຽກຮ້ອງໃຫ້ພວກ ພັກການເມືອງຄູ່ແຂ່ງທັງຫລາຍໃນປະເທດເນປາລ ຈົ່ງເພີ່ມຄວາມະຍາຍາມໃນ ການຫາທາງຍຸຕິຂໍ້ຂັດແຍ້ງຂອງພວກເຂົາເຈົ້າກໍາລັງດໍາເນີນໄປຢູ່ໃນຂະນະນີ້ ເພື່ອໃຫ້ບັນລຸການຕົກລົງກັນຢ່າງໄວກ່ຽວກັບລັດຖະທໍາມະນູນສະບັບໃໝ່ນັ້ນ ຂະນະທີ່ກໍານົດເສັ້ນຕາຍສໍາລັບການເຮັດລັດຖະທໍາມະນູນສະບັບໃໝ່ຂອງເນປາລ ຍັງ ເຫລືອເວລາບໍ່ເຖິງນຶ່ງເດືອນນັ້ນ ທ່ານເລຂາທິການອົງການສະຫະປະຊາຊາດໄດ້ຮຽກ ຮ້ອງໃນວັນສຸກຜ່ານມານີ້ ໃຫ້ພັກການເມືອງທັງຫລາຍຈົ່ງເອົາທ່າທີທີ່ສາມາດປັບປ່ຽນ ໄດ້ຢ່າງສູງ ເພື່ອຫາທາງໃຫ້ມີການບັນລຸຄວາມເຫັນພ້ອມກັນຢ່າງເປັນເອກະສັນກ່ຽວ ກັບບັນຫາຕ່າງໆ ເຊັ່ນ ການລວມເອົາພວກອະດີດກະບົດ ທີ່ນິຍົມລັດທິເໝົາເຂົ້ານໍາ ນັ້ນ ນອກນີ້ແລ້ວທ່ານພັນ ຄີມູນ ຍັງໄດ້ກ່າວວ່າ ທ່ານເຊື່ອວ່າ ການດໍາເນີນການສ້າງສັນ ຕິພາບຂອງເນປາລນັ້ນແມ່ນໄດ້ປະສົບຜົນສໍາເລັດທີ່ສໍາຄັນ ຫລາຍປະການໄປແດ່ ແລ້ວ ແຕ່ກໍຍັງບໍ່ສໍາເລັດຢ່າງສົມບູນ ລັດຖະບານຂອງເນປາລ ແມ່ນຕົກຢູ່ໃນສະພາບທີ່ບໍ່ໄປບໍ່ມາທາງໃດນັບຕັ້ງ ແຕ່ອະ ດີດນາຍົກລັດຖະມົນຕີ Madhav Kumar ຂອງເນປາລໄດ້ລາອອກຈາກຕໍາແໜ່ງ ເມື່ອເດືອນມິຖຸນາປີຜ່ານມາຍ້ອນຄວາມກົດດັນຈາກພັກຝ່າຍຄ້ານມາວອີສ ນັ້ນ ພັກມາວອີສ ແມ່ນຄວບຄຸມບ່ອນນັ່ງສ່ວນຫລາຍໃນສະພາ ແຕ່ກໍບໍ່ພຽງພໍ ທີ່ຈະ ປົກຄອງປະເທດແຕ່ຝ່າຍດຽວໄດ້ ພັກດັ່ງກ່າວໄດ້ຮັບອະນຸຍາດໃຫ້ເຂົ້າຮ່ວມໃນ ຄະນະລັດຖະບານຄືນໃໝ່ ລຸນຫລັງມີການເຊັນສັນຍາສັນຕິ ພາບຄັ້ງປີ 2006 ທີ່ໄດ້ຍຸຕິການກໍ່ການກະບົດຂອງພັກມາວອີສ ເປັນເວລາດົນນານເຖິງສິບປີນັ້ນ ຈາກຂໍ້ຂັດແຍ້ງກັນຕ່າງໆນາໆ ທີ່ຍັງດໍາເນີນໄປຢູ່ໃນຂະນະນີ້ ໃນລະຫວ່າງ ພວກພັກການເມືອງທັງຫລາຍຂອງເນປາລ ອັນໂຮມທັງການແຕ່ງຕັ້ງລັດຖະ ມົນຕີຊຸດໃໝ່ຂຶ້ນມານັ້ນ ແມ່ນໄດ້ຖ່ວງເວລາໃນການຮ່າງລັດຖະທໍາມະນູນສະ ບັບໃໝ່ ທີ່ຈະຕ້ອງໃຫ້ແລ້ວສໍາເລັດລົງໃນວັນທີ່ 28 ຂອງເດືອນນີ້